5月23號，elvis致電商業電台雷霆881節目《香港幾咁好為人民服務》，自稱自己係短片中被大叔鬧嘅青年，重大開馬後炮，結果畀主持人同埋高登討論區網友不停恥笑。商業電台節目《光明頂》亦討論呢件事，將佢形容為「音姦」，主持人陶傑將巴士阿叔以及一眾旁觀者嘅行為牽連至社會同埋民族問題，除咗批評阿叔無法無天，旁觀者麻木不仁，更直指elvis詞彙貧乏、懦弱無能。